ΓΡΑΠΤΗ ΕΡΩΤΗΣΗ E-3702/01

υποβολή: Jonas Sjstedt (GUE/NGL) προς την Επιτροπή

(17 Ιανουαρίου 2002)

Θέμα: Κρατική ενίσχυσηπό τη μορφή ασφαλιστικών εγγυήσεων για τις αεροπορικές εταιρίες

Η Επιτροπήποστήριξε, κατά τις αρχές του Δεκεμβρίου 2001, την παράταση του σημερινού δικαιώματος των κρατών μελών να εγκρίνουν την παροχή κρατικής ενίσχυσηςπό τη μορφή ασφαλιστικών εγγυήσεων προς τις αεροπορικές εταιρίες. Εν τούτοις, ορισμένα κράτη μέλη, μεταξύ των οποίων και η Σουηδία, δήλωσαν ότι η ενίσχυση πρέπει να καταργηθεί όσο το δυνατόν συντομότερα. Τόσο η Ασία όσο και η Λατινική Αμερική διαθέτουν αποτελεσματική ασφαλιστική αγορά στον τομέα αυτό. Η Σουηδία τόνισε ότι και η Ευρώπη θα μπορούσε να αποκτήσει παρόμοια αγορά εάν η ΕΕ τολμήσει να δραστηριοποιηθεί.

Η Επιτροπή έχει ως καθήκον να δημιουργήσει μια αποτελεσματική εσωτερική αγορά και ως εκ τούτου, σύμφωνα με τον Υπουργό Οικονομικών της Σουηδίας, κ. Ringholm, αποτελεί καθήκον της Επιτροπής να μεριμνήσει, ούτως ώστε να μην καταβληθεί κρατική ενίσχυση και να διασφαλιστεί ο ελεύθερος ανταγωνισμός.

Ποια μέτρα θα λάβει η Επιτροπή στο μέλλον· Θα συνεχίσει άραγε ναποστηρίζει την παράταση της παροχής ενίσχυσης στις αεροπορικές εταιρίες, ή μήπως η Επιτροπή καταβάλλει προσπάθειες για την επίτευξη άλλων εναλλακτικών λύσεων·

Απάντηση της κας de Palacio εξ ονόματος της Επιτροπής

(28 Φεβρουαρίου 2002)

Μερικά κράτη μέλη κατήργησαν στα τέλη του προηγούμενου έτους τη δυνατότητα χορήγησης κρατικής ενίσχυσηςπό μορφή ασφαλιστικών εγγυήσεων. Τα περισσότερα όμως, και ιδίως εκείνα των οποίων οι μεγάλες αεροπορικές εταιρείες ζητούν σημαντικότερη κάλυψη, δεν θεωρούν ρεαλιστικό να αναγκάσουν τις εταιρείες να απευθυνθούν και πάλι στην αγορά λαμβανομένων ιδίωςπόψη των προσφερόμενων όρων και της ιδιαίτερα περιορισμένης ικανότητας ασφαλιστικής κάλυψης που διατίθεται επί του παρόντος. Αυτή η σημερινή έλλειψη διαθέσιμης κάλυψης καθίσταται ακόμη σοβαρότερη λόγω της απουσίας των αμερικανικών, ιαπωνικών και των περισσοτέρων ασιατικών αεροπορικών εταιρειών οι οποίες καλύπτονται όλες από κρατικά προγράμματα. Τα αμερικανικά και ιαπωνικά κρατικά προγράμματα θα λειτουργούν μέχρι τα τέλη Μαρτίου 2002. Η επάνοδος της αγοράς σε φυσιολογικότερες συνθήκες δεν θεωρείται πιθανή πριν αρχίσουν και πάλι οι αεροπορικές αυτές εταιρείες τις διαπραγματεύσεις με τους ασφαλιστές τους. Αν και τόσο η Επιτροπή όσο και τα κράτη μέλη το επιθυμούν, δεν θωρείται προς το παρόν εφικτή για όλους τους αερομεταφορείς η επάνοδος στην ασφαλιστική αγορά. Ως εκ τούτου, η παράταση των προγραμμάτων κρατικών εγγυήσεων μέχρι τις 31 Μαρτίου 2002 κρίνεται αποδεκτή. Η Επιτροπή ωστόσο δεν έχει ακόμη διατυπώσει επισήμως γνώμη για συγκεκριμένες περιπτώσεις παράτασης.

Στην εκτίμησή της όσον αφορά τα κρατικά μέτρα παροχής εγγυήσεων για την αντιστάθμιση της έλλειψης σχετικής προσφοράς στην αγορά, η Επιτροπή θεωρεί ότι οι διατάξεις του άρθρου 87 παράγραφος 2 εδάφιο β) της συνθήκης ΕΚ μπορούν να εφαρμοστούν για τα προβλήματα που αντιμετωπίζουν σήμερα οι αεροπορικές εταιρείες. Πιστεύει ότι λόγω της απρόβλεπτης φύσης τους, του αριθμού των θυμάτων και των επιπτώσεών τους στην παγκόσμια οικονομία, τα γεγονότα της 11ης Σεπτεμβρίου ήταν έκτακτα γεγονότα κατά την έννοια του προαναφερθέντος άρθρου. Ωστόσο, η Επιτροπή οφείλει να ελέγξει κατά πόσο τα προσωρινά μέτρα που λαμβάνουν τα κράτη μέληπέρ των αεροπορικών εταιρειών δεν συνεπάγονταιπέρμετρη αντιστάθμιση των ζημιών πουπέστησαν.

Βάσει των ανωτέρω, η Επιτροπή θεωρεί ότι οι ζημίες που προκάλεσαν τα έκτακτα γεγονότα εξακολουθούν ναφίστανται. Προτίθεται επομένως να επιτρέψει την παροχή κρατικών εγγυήσεων μέχρι τις 31 Μαρτίου 2002. Επέβαλε αυστηρούς κανόνες όσον αφορά την καταβολή των ασφάλιστρων τα οποία προσαρμόζονται ανάλογα με τις εξελίξεις της αγοράς.